kardosdrur/scandi-wiki huggingface dataset:
Til døden skiller jer ad

Til døden skiller jer ad er en film instrueret af Jørgen Vestergaard efter manuskript af Jørgen Vestergaard.

Handling 
En skildring af danske bryllupstraditioner, som de tager sig ud i dag, og et oplæg til debat om ægteskab kontra papirløst samliv m.v. En kirkelig og borgerlig vielse anno 1977 vises i en sammenlignende montage, der kommenteres af de implicerede par. Registreringen af bryllupsforløbene (kirke/rådhus, familiefest i forsamlingshus og hjemme, brudevalsen(e), polterabend, brudekjole, ring osv.) kombineres med udsagn og meninger om bryllup. En tradition, som de fleste på et tidspunkt i deres liv må tage stilling til.

Referencer

Eksterne henvisninger 
 

Danske film fra 1978

Ægteskab
Film instrueret af Jørgen Vestergaard
Til jord skal du blive

Til jord skal du blive er en film instrueret af Bror Bernild efter manuskript af Bror Bernild.

Handling 
Indlæg i debatten om hvilken begravelsesform, der er mest i harmoni med både den dødes og de efterladtes virkelige ønsker - jordbegravelse eller ligbrænding, gravsted eller ukendt fællesgrav. Titlen er et citat fra et digt af Halfdan Rasmussen, der også udgør en væsentlig del af lydsiden.

Referencer

Eksterne henvisninger 
 

Danske film fra 1972

Dokumentarfilm fra Danmark
Ligbrænder

Ligbrænder er en film instrueret af Birger Vosgerau efter manuskript af Birger Vosgerau.

Handling 
Et portræt af en mand og hans arbejdsplads. Uden dramatik fortælles om begravelsesskikke, som Morten oplever dem, både i praktisk og arbejdsmæssig henseende og i henseende til Gud og kirken. Morten fortæller også om de arbejdsmiljøproblemer, hans job har givet ham.

Referencer

Eksterne henvisninger 
 

Danske film fra 1977

Dokumentarfilm fra Danmark
Charlie Rivel - en film om en klovn

Charlie Rivel - en film om en klovn er en dansk dokumentarfilm fra 1978 med instruktion og manuskript af Svend Abrahamsen.

Handling 
Et portræt af scenekunstneren Charlie Rivel. Filmen videregiver et indtryk af hans optrædens mange facetter: Rivel som balancekunstner og balletelev hos datteren Pauline, Rivel som Chaplin og Rivel som operasanger. Dertil kommer retrospektive klip fra den 82-årige verdensklovns karriere samt et interview med ham fra hjemmet i Cubellas i Spanien.

Referencer

Eksterne henvisninger 
 

Danske film fra 1978

Dokumentarfilm fra Danmark
Prøv at se

Prøv at se er en film instrueret af Andreas Fischer-Hansen efter manuskript af Helle Helander.

Handling 
En skildring af den 5-årige Lena, der er født blind. Filmen viser hende sammen med forældre og lillebror, i børnehave og under et ophold på Refsnæsskolen sammen med andre blinde og svagtseende.

Referencer

Eksterne henvisninger 
 

Danske film fra 1980

Dokumentarfilm fra Danmark
Søsterrock

Søsterrock var et dansk feministisk rockband der eksisterede 1976-1979. Søsterrock var tilknyttet kvindebevægelsen (Rødstrømperne og Lesbisk Bevægelse) og fungerede som den københavnske kvindebevægelses musikalske talerør og danseorkester. Mange af sangene blev kvindebevægelsens evergreens som Søsterlil, Nu har jeg plukket mine øjenbryn, Jeg vil kalde dig søster og Lilith, alle sange skrevet af bandets sanger og guitatist Eva Langkow.

Søsterrock udsprang af en gruppe bestående af Eva Langkow (sang og guitar), Lotte Bering (dengang congas) og Marianne Hall Christensen (bas) og blev i 1976 udvidet med Bente Dichmann (fløjte og saxofon) og Pia Rasmussen (keyboards). Gruppen debuterede som Søsterrock på Kvindefestivalen i København i 1976. I løbet af vinteren udvidedes bandet med Pia Nyrup (sang og guitar) og Iben Dupont (trommer).

Søsterrock spillede til kvindefester, støttefester på venstrefløjen samt på diverse spillesteder. I december 1977 var Søsterrock månedens band i musikcafe'n i Huset i København. Gruppen spillede også i udlandet bl.a. i Sverige og i England. I 1978 spillede gruppen på Roskilde Festival.

Discografi 
Søsterrock udgav aldrig nogle plader, men flere af gruppens medlemmer: Eva Langkow, Pia Nyrup, Bente Dichmann, Iben Dupont og Pia Rasmussen medvirkede på pladen Kvindeballade. 

Derudover medvirkede gruppen på to live-plader fra kvindemusikfestivaler.
 1978 - Bara brudar (samlings-LP från Kvinnofestivalen i Stockholm (Silence SRS 4651)

 1978 – Min søsters stemme. International kvindemusikfestival 78 (Demos 46)

Kilder
Zern, Leif: Systerrock mitt i kampen. Dagens Nyheter 4. december, 1977
Gjedsted, Jens Jørn: Søsterrock, musiktidsskriftet MM, nr 2, 1978 
Bille, Torben: Bastant Søsterock ikke uden charme, Politiken marts 1978
Svenningson, Gunnel: "Søsterrock" ger signal til Gjädje. Dagens Nyheter 20. august 1978
Kvindemusiken Blomstrer. Århus Folkeblad nr 35. 2. årg, 26. april, 1979
Gjedsted, Jens Jørn: opslag om Søsterrock i Politikens Dansk Rock 1956-1997, Politikens forlag 1997
Rich, Louise: Det kvindelige spillerum - fra ’pigepigtråd’ til ’kvinderock’ (kvinder i dansk rock 1964-1979). Specialeafhandling, Institut for Kultur og Identitet  2013. 
Rich Louise: Musikken som mål og middel: Kvinder i det danske rockfelt, 1974-79, Praktiske Grunde Nordisk tidsskrift for kultur- og samfundsvidenskab Nr. 4 / 2013 p 25-46 

Musikgrupper fra Danmark
Musikgrupper fra 1976
Afskum - en film om de kollektive børne- og ungdomsmiljøer

Afskum - en film om de kollektive børne- og ungdomsmiljøer er en dokumentarfilm instrueret af Mogens Kløvedal efter eget manuskript.

Handling 
En film om de kollektive børne- og ungdomsmiljøer. Filmen beskriver et af tidens mest omfattende pædagogiske alternativer indenfor døgninstitutioner til børn og unge. For 12 år siden startede nogle pædagoger på Fjordhøj et pleje-kollektiv, hvor der skulle være mere frihed, medbestemmelse og medansvar. Ikke fjernt fra Tvinds principper. I filmen oplever man et heftigt fællesmøde, hvor unge skældes ud og græder.

Referencer

Eksterne henvisninger 
 

Dokumentarfilm fra Danmark
Danske film fra 1982
Værker om Danmark
Akkord (film)

Akkord er en dokumentarfilm instrueret af Freddy Tornberg efter eget manuskript.

Handling 
Hvad betyder akkord-lønsystemerne for samfundet, for industrien og for arbejderne, spørger filmen, der er en nøje gennemgang af et lønsystems særlige karakter, både med hensyn til dets rent praktiske udregningsmetode og den sikkerhedsmæssige og menneskelige sammenhæng. I interviews lader filmen arbejdere og arbejdsgivere kommentere lønprincippet og peger på en række problemer til diskussion, bl.a.: Hvordan er sammenhængen mellem et forceret tempo i et akkordarbejde og den enkeltes sikkerhed og helbred? Giver akkordarbejdet mere frihed for den enkelte og færre gnidninger på arbejdspladsen end andre lønsystemer? Giver akkord specielt urimelige arbejdsvilkår for de ældre arbejdere? Hvis akkordarbejdet afskaffes og arbejdstempoet skal nedsættes - hvem skal så betale? Arbejderne, arbejdsgiverne eller forbrugerne?

Referencer

Eksterne henvisninger 
 

Dokumentarfilm fra Danmark
Danske film fra 1977
Værker om Danmark
En Maconde billedskærer

En Maconde billedskærer er en dansk dokumentarfilm fra 1974 med instruktion og manuskript af Tørk Haxthausen.

Handling 
Blandt Makonde-folket, der lever på grænsen mellem Mocambique og Tanzania, eksisterer en stærk tradition for en billedkunstnerisk udfoldelse, som i 1960'erne ændrede udtryk, da europæerne fandt interesse i at købe f.eks. træskulpturer i butikkerne. Filmen følger en billedskærers arbejde med en skulptur, som han under tilblivelsen kommenterer fra vidt forskellige synsvinkler.

Referencer

Eksterne henvisninger 
 

Danske film fra 1974

Dokumentarfilm fra Danmark
Hvor er magten blevet af?

Hvor er magten blevet af? er en dansk dokumentarfilm fra 1969 med instruktion og manuskript af Henning Carlsen.

Handling 
Filmen giver ingen endelige svar på spørgsmålet om, hvem der har magten. Den ser det alene som sin opgave at trække spørgsmålet frem til debat ud fra den grundtese, at mistillid til samfundsmagtens udøvere er en fundamental livsbetingelse for et velfungerende demokrati. Filmen ser på den lovgivende, udøvende og dømmende statsmagt, samt medierne. Aalborg Stiftstidendes chefredaktør definerer forskellen på magt og indflydelse. To folkeskolelærere diskuterer eksamen, pensum og læring. Knud Heinesen er radiorådsformand i Danmarks Radio og diskuterer strategi omkring indførelse af farve-tv med medlemmerne i forretningsudvalget, bl.a. Else Elbæk. Rektor for Københavns Universitet Mogens Fog taler til de studerende under en demonstration og ytrer bl.a., at selvtægt intet har med demokrati at gøre. 1. maj i Fælledparken, hvor Thomas Nielsen taler. Debat i Folketinget om demonstrationen foran den amerikanske ambassade og anklager om politivold. Carl Madsen får det sidste ord.

Referencer

Eksterne henvisninger 
 

Danske film fra 1969
Dokumentarfilm fra Danmark
Film instrueret af Henning Carlsen
Verdens mindste artister

Verdens mindste artister er en film instrueret af Børge Høst.

Handling 
Blandt forlystelserne i Københavns Tivoli fandtes i en årrække et loppecirkus, efter sigende det sidste i verden. Inden loppecirkuset lukkede sine porte for sidste gang ved udgangen af sæsonen 1965, blev denne reportagefilm optaget om det kuriøse etablissement og dets artister, deres oplæring, deres affødning og deres optræden.

Referencer

Eksterne henvisninger 
 

Danske film fra 1966

Dokumentarfilm fra Danmark
Kaptajn Voms teater

Kaptajn Voms teater er en dansk dokumentarfilm fra 1965 med instruktion og manuskript af Jørgen Vestergaard.

Handling 
Albert Erastus Daucke, kaldet "Beck" Daucke, rejste fra ca. 1912 til 1937 over hele landet med sit marionetteater, "Kaptajn Voms teater". I 1962 skænkede han sine dukker og rekvisitter til Nationalmuseets 3. afd., Dansk Folkemuseum. Filmen er et forsøg på at genskabe "Beck" Dauckes forestilling og belyse stemmeteknikken og føringen af marionetterne bag scenen. Ind imellem stykkerne fortæller Daucke om faderen, Rasmus Hansens forestilling på Dyrehavsbakken i 1880'erne, der var "kunst for voksne", og om de forandringer, han selv har foretaget ved dukkerne, da han måtte lave forestillingen om til udelukkende at være "gøgl for børn". De fint udskårne hoveder fik kartoffelnæser og blev kaldt op efter og udklædt som tidens populære tegneseriefigurer, men bortset fra det spillede de ellers uanfægtet videre i de gamle stykker.

Referencer

Eksterne henvisninger 
 

Danske film fra 1965

Film instrueret af Jørgen Vestergaard
Arbejdere i Moskva

Arbejdere i Moskva er en dansk dokumentarfilm fra 1968 med instruktion og manuskript af Tørk Haxthausen.

Handling 
En skildring af forholdene på en af Moskvas store maskinfabrikker, som de tager sig ud for en gruppe arbejdere. Medlemmer af denne gruppe fortæller om de sociale og arbejdsmæssige forhold og om deres fritidsinteresser og videreuddannelse.

Referencer

Eksterne henvisninger 
 

Danske film fra 1968

Dokumentarfilm fra Danmark
Aage Remfeldt - et portræt

Aage Remfeldt - et portræt er en film instrueret af Jørgen Flindt Pedersen efter eget manuskript.

Handling 
Aage Remfeldt er en gammel mester på fotografiets område. I en menneskealder har han arbejdet med og forfinet portrættet, den foretrukne genre. Filmen er optaget i hans atelier i Havdrup, hvor han fortæller om og viser prøver på sin metode, samtidig med at han kommenterer sit livs hændelser i fortid og nutid.

Referencer

Eksterne henvisninger 
 

Dokumentarfilm fra Danmark
Danske film fra 1983
Hvor er dog denne aften anderledes...Jøder i Danmark.

'Hvor er dog denne aften anderledes...Jøder i Danmark er en dansk dokumentarfilm fra 1982, der er instrueret af Annelise Alexandrovitsch efter eget manuskript.

Handling 
Filmen handler om det jødiske miljø i Danmark, om gravsteder og begravelsesskikke, om børnehaver, skoler og plejehjem, og om baggrunden for jødiske skikke.

Referencer

Eksterne henvisninger 
 

Danske film fra 1982

Dokumentarfilm fra Danmark
Jødedom i Danmark
Supertanker (film)

Supertanker er en film instrueret af Franz Ernst efter manuskript af Franz Ernst.

Handling 
Filmen følger en fuldt lastet supertanker, som fra Den persiske Golf langs Portugal over Biscayen rundt om Bretagne skal til oliehavnen Antifer i Normandiet. Supertankeren, der i filmen fremstår som et udtryk for en verden af ny teknologi, som mennesker skal færdes i, har som sin absolutte kontrast en skipper, der sejler sin egen lille båd ud for Bretagne. Filmen beskriver to verdener indefra. Supertankeren, der som en kæmpemæssig fascinerende maskine drives frem med dens besætnings bevidsthed om de farer, der bestandigt truer, og som har forårsaget katastrofer i de internationale farvande. Og den lille fiskerkutter, der repræsenterer en anden verden og en tradtion i kulturel forstand. Beretningen om supertankerens rejse kan ses som en model på historien om mennesket og den moderne teknologi.

Referencer

Eksterne henvisninger 
 

Dokumentarfilm fra Danmark
Danske film fra 1982
Film instrueret af Franz Ernst
Knud Rasmussens mindeekspedition til Kap Seddon

Knud Rasmussens mindeekspedition til Kap Seddon er en dansk dokumentarfilm fra 1982, der er instrueret af Jørgen Roos efter eget manuskript.

Handling 
I 1903 rejste Knud Rasmussen med hundeslæde over Melville Bugt, fra Thule til Kap Seddon. To unge danskere og en del udstyr skulle bringes ned til en videnskabelig station, og på den årstid kan det kun lade sig gøre med slæder og hunde. Starten gik i april måned. Mindeekspeditionen, som så vidt muligt skulle følge kystlinjen i Knud Rasmussens spor til Kap Seddon, en strækning på ca. 600 km, bestod af 7 slæder, 14 mennesker og 107 hunde. Når det netop var Kap Seddon, der var målet for ekspeditionen, skyldes det iagttagelser, Knud Rasmussen selv gjorde under sine rejser over Melvillebugten. Filmen beskriver de 17 dage undervejs. Efter nogle dages ophold returnerer fangerne fra Thule. De skal hjem, før isen bryder op. Men arkæologerne bliver for at gøre stationen klar til det hold videnskabsmænd, som kommer et par måneder efter, og som i løbet af sommeren skal studere klimaforhold, foretage opmålinger og udgravninger. Alt sammen skal ske, før de hentes af inspektionsskibet Beskytteren, og før isen lukker Melvillebugten.

Referencer

Eksterne henvisninger 
 

Danske film fra 1982

Dokumentarfilm fra Danmark
Hundeslæde
Film om Grønland
Barluder

Barluder er en dokumentarfilm fra 1983 instrueret af Lizzie Corfixen efter eget manuskript.

Handling 
En skildring af en barluders hverdag og arbejde, hendes indstilling til arbejdet og til kunderne. Hendes mening om sit køn, hendes drømmebilleder. Og sidst, men ikke mindst: Pengene.

Referencer

Eksterne henvisninger 
 

Danske film fra 1982

Dokumentarfilm fra Danmark
Prostitution
Vi rejser i nat

Vi rejser i nat er en film instrueret af Jacob Jørgensen.

Handling 
Familien Meggele hører til "de rejsende". Igennem generationer har de kørt med deres vogne fra sted til sted. De har haft meget forskelligt arbejde, og de har tit stødt sammen med det "fastboende" samfund, hvis måde at indrette sig på ikke passer til denne gruppe af den danske befolkning. Filmen viser familiens miljø og livsmønster. Der fortælles om forsvundne og stadig eksisterende traditioner, og filmholdet har fulgt familiens "sommerrejse" med et tivolishow. Filmens ramme er livet på landevejen, i vognene og på festpladsen. Lydsiden veksler mellem samtaler og megen musik.

Referencer

Eksterne henvisninger 
 

Danske film fra 1981

Dokumentarfilm fra Danmark
Koen

Koen er en dansk dokumentarfilm fra 1980, der er instrueret af Claus Bering.

Handling 
Filmen handler om den store, skikkelige og tålmodige malkeko, som i løbet af dens 6-7 leveår præsterer 4-5 kalve, op til 25.000 liter mælk og 1.000 kilo smør – inden den slagtes og spises. Koens liv følges, fra den bliver født, til den ender på slagteriet. Undervejs karakteriseres den som en enestående biokemisk fabrik, hvor græs, halm, blade og alskens affald omsættes til mælk. Det ses også, hvordan koen gennem et intenst avlsarbejde presses til stadig større ydelse. Den informationsmættede film anvender også tegnefilm og gør rede for vom-fysiologiske forsøg, der laves med det formål at blive klogere på koens liv og betydning.

Referencer

Eksterne henvisninger 
 

Danske film fra 1980

Dokumentarfilm fra Danmark
Landbrug
Druk - 12 billeder af et misbrug

Druk - 12 billeder af et misbrug er en dansk dokumentarfilm fra 1983, der er instrueret af Ib Makwarth.

Handling 
Dokumentarfilm der holder forskellige stadier af alkoholisme op som skræmmebillede.

Referencer

Eksterne henvisninger 
 

Danske film fra 1983

Dokumentarfilm fra Danmark
Alkoholmisbrug
Hærvejen (film)

Hærvejen er en dansk dokumentarfilm fra 1983 med instruktion og manuskript af Annette Mari Olsen.

Handling 
Poetiserende skildring af den jyske hærvej.

Referencer

Eksterne henvisninger 
 

Danske film fra 1983

Dokumentarfilm fra Danmark
Syv billeder fra Hærvejen

Syv billeder fra Hærvejen er en film instrueret af Annette Mari Olsen efter manuskript af Peter Seeberg.

Handling 
Selvstændig fortsættelse af "Hærvejen". Der fortælles om Hærvejen i fortid og nutid.

Referencer

Eksterne henvisninger 
 

Danske film fra 1983

Dokumentarfilm fra Danmark
En fugl under mit hjerte

En fugl under mit hjerte er en dansk dokumentarfilm fra 1981 med instruktion og manuskript af Elisabeth Rygård.

Handling 
Filmen er et modbillede til den mængde af forløjne billeder eller tavshed, der eksisterer om perioden det første halve år efter et barns fødsel. Den skildrer nogle af de problemer, tre forskellige kvinder oplever i denne periode. Filmen bringer ingen løsninger, men stiller nogle spørgsmål. Hvordan kan folk tro, at det kun er et privat problem?

Referencer

Eksterne henvisninger 
 

Danske film fra 1981

Dokumentarfilm fra Danmark
Bornholm (dokumentarfilm fra 1964)

Bornholm er en dokumentarfilm fra 1964 instrueret af Ebbe Larsen efter eget manuskript.

Handling 
En fortælling om Bornholm og bornholmerne. Hvad fortidens minder om selve grundfjeldet kan berette, og om hvordan nutidens befolkning har underlagt sig havets og landets muligheder.

Referencer

Eksterne henvisninger 
 

Danske film fra 1964
Dokumentarfilm fra Danmark
De er jo ikke engang danskere

De er jo ikke engang danskere er en dansk dokumentarfilm fra 1981, der er instrueret af Malene Ravn.

Handling 
Filmen griber fat om indvandrerbørns vilkår i det danske samfund. Serife kommer fra Jugoslavien, men kunne ligeså godt komme fra et af de andre lande, hvorfra indvandrerne kommer. Serife fortæller om den behandling, hun bliver udsat for af sine danske kammerater. Hun forstår ikke, hvorfor mennesker ikke kan acceptere hinanden, som de er.

Referencer

Eksterne henvisninger 
 

Danske film fra 1981

Dokumentarfilm fra Danmark
Dyrehaven, den romantiske skov

Dyrehaven, den romantiske skov er en dansk dokumentarfilm instrueret af Per Kirkeby og Jørgen Leth.
Filmen havde dansk biografpremiere den 12. juni 1970.

Filmen var en bestillingsopgave  i anledning af Dyrehavens 300 års jubilæum og kom i stand med støtte fra Jægersborg Skovdistrikt.
Med Henning Camre som filmfotograf vises Dyrehaven i statiske kameraindstillinger i løbet af de fire årstider.
Man ser elementer fra Dyrehavemalerierne, hjort og skovsø, men også barn og nøgen kvinde.
Skovrideren kommenterer årets gang, mens Henning Christiansen fungerede som komponist.

Den 39 minutter lange film er optaget på 16 millimeter i farver.

Per Kirkeby og Jørgen Leth sagde om filmen: "Det skal være en smuk film, som helt reelt skildrer naturen, og som også udnytter associationer, der er knyttet til Dyrehaven som begreb. Skelettet er årstidernes skiften, skildret i billeder. Med "billeder" menes enkelte billeder uden anden indbyrdes kontinuitet end den, som selve rammen, årstidernes skiften, giver. Ind i dette skelet bygger vi rent romantiske billeder som et associationsfelt, der ligesom rummer den historiske side af Dyrehaven. Dyrehaven er jo ikke en hvilkensomhelst skov, men en skov, som optager en stor plads i landets kunstneriske bevidsthed."

Filmens pasticheagtige karakter som dokumentarfilm har fået Helge Krarup og Carl Nørrested til at mene at den er "på kanten"  til være en eksperimentalfilm.

Leth og Kirkeby arbejdede sammen om en anden Dyrehave-arbejde, — tv-opsætningen fra 1979 af Adam Oehlenschlägers Sanct Hans-aftenspil.

Referencer

Eksterne henvisninger 
 

Danske film fra 1970

Dyrehaven
De gale i Havana

De gale i Havana er en dokumentarfilm instrueret og efter manuskript af Lars Engels fra 1978.

Handling 
Filmen er optaget på Havanas psykiatriske hospital, Mazorra, hvor hovedsageligt kronisk mentalt syge behandles via et rehabiliteringsprogram, der går ud på at integrere dem i samfundet ved hjælp af arbejdsterapi. "De gale i Havana" fortæller om behandlingsmetoder, der anvendes og om den bagvedliggende holdning, der samtidig kan tages som udtryk for det cubanske samfunds menneskesyn. Filmens instruktører: "Vi har ønsket at lave en film fra de gales lukkede og utilgængelige verden. Vise det liv, vi intet kendskab har til. Afmystificere hele den dystre stemning, som de sindssyge omgærdes med - for at finde frem til de gales eget udtryk, som er er et andet end den overflade, man normalt præsenteres for. Desuden har det været vigtigt for os at holde fast i de sindssyges positive ressourcer og ikke kun i symptomerne på deres sygdomme".

Referencer

Eksterne henvisninger 
 

Danske film fra 1978
Dokumentarfilm fra Danmark
Havana
Nathalie Krebs - Saxbo stentøj

Nathalie Krebs - Saxbo stentøj er en 12 minutter lang film instrueret af Gunnar Sneum, der også har skrevet filmens manuskript.

Handling 
Kunsthåndværkeren Nathalie Krebs' arbejde med Saxbo-stentøjets glasurer. Filmen er optaget i de sidste måneder før værkstedet i Herlev lukkede for stedse i foråret 1968.

Referencer

Eksterne henvisninger 
 

Danske film fra 1968

Kunsthåndværkere fra Danmark
Pragtvandnymfernes liv

Pragtvandnymfernes liv er en film instrueret af Carl Henrik Jensen efter manuskript af Carl Henrik Jensen.

Handling 
Dokumentarfilm, en skildring af pragtvandnymfer, fra larve til insekt

Referencer

Eksterne henvisninger 
 

Danske film fra 1982

Dokumentarfilm fra Danmark
Pottemageren - en håndværker

Pottemageren - en håndværker er en film instrueret af Erik Skibsted efter eget manuskript.

Handling 
Filmen er optaget hos pottemager Hans-Jørgen Knudsen i Præstø - hvis far og farfar begge var pottemagere og arbejdede på samme måde, som Knudsen gør det i dag. Værkstedet har heller ikke ændret sig nævneværdigt. I filmen følges hvordan en barselspotte bliver til. Det ses hvor kompliceret arbejdsprocessen er, og hvordan det levende materiale bestemmer udfaldet.

Referencer

Eksterne henvisninger 
 

Danske film fra 1983
Dokumentarfilm fra Danmark
Motivation - nærbilleder fra en ungdomsskole

Motivation - nærbilleder fra en ungdomsskole er en film instrueret af Arne Bro efter eget manuskript.

Handling 
Filmen er optaget i København, november 1982. Den er et nærgående portræt af en ungdom, hvis tråde tilbage og frem i tiden delvist er kappet over. Optagelsernes ramme er den af de kommunale ungdomsskolers dagskoler for unge. Eleverne her har af forskellige grunde ikke gennemført folkeskolen. Lærerne har en central rolle i forsøget på at skabe en vision om fremtiden hos disse elever. Filmen forsøger at afdække de mange lag i denne seje proces.

Referencer

Eksterne henvisninger 
 

Danske film fra 1983

Dokumentarfilm fra Danmark
Ungdomsfilm fra Danmark
Margot Lander (1910-1961)... kærligst

Margot Lander (1910-1961)... kærligst er en film instrueret af Kai Michelsen.

Handling 
I den kongelige danske ballets nyere historie har første solo-danseren Margot Lander Nyholm en meget central placering. I 1930'erne og 1940'erne, da Harald Lander genopbyggede den danske ballet, blev det af uvurderlig betydning, at han ved sin side havde en kunstnerinde af Margots format... Desværre fik man aldrig - som rimeligt havde været - optaget en film med Margot Lander, der sluttede sin karriere i 1950, da hun endnu stod på toppen af sin kunst. Denne film er lavet på grundlag af privatoptagelser af Margot Landers 3 afskedsforestillinger i 1950 Fremstillet på grundlag af privatoptagelser fra hendes tre afskedsforestillinger i 1950. De over 30 år gamle stumfilm er redigeret, filmteknisk bearbejdet og forsynet med synkron musik til koreografien.

Referencer

Eksterne henvisninger 
 

Danske film fra 1982

Balletfilm
Dokumentarfilm om dans
Dokumentarfilm fra Danmark